Kalamarko Kraković

Kalamarko Kraković je izabrani članak. Izabrani su članci stranice koje Spužvopedisti smatraju najboljima i najtočnijima na Wikiji. Ako smatrate da ovaj članak treba doraditi, slobodno ga uredite. Ako želite da se ovaj predložak pojavi na *vašoj* omiljenoj stranici, predložite je, i možda jednog dana bude izabrana.

***Glavni članak*** | *Galerija* | *Pojavljivanja*

## Kalamarko Kraković

* Normalno
* Kamp Koralj
* Patrikov zvjezdani šou
* Prototip 1
* Prototip 2
* Stop animacija
* CGI

## Biografske informacije

### Aliasi

Kapetan Magma
 Gospodin Kalamarko (od strane g. Kliještića)
 Gospodin Zgodni
 Wolfgang Amadeus Kraković

## Općenite informacije

### Adresa

Ulica ljuštura 122, Bikini dolina, Tihi ocean

### Interesi

Umjetnost
Slikanje
Jazz glazba
Plesanje
Pisanje drama
Čitanje
Opuštanje
Otmjenost
Kupanje u mjehurićima
Bijeg od Spužva Boba

### Zanimanje

Blagajnik Rakove poslastice
Roštilj-kuhar (kad je Spužva Bob odsutan)
Bivši menadžer Rakove poslastice 2
Svirač klarineta
Plesač
 Dostavljač pizze
 Čistač zahoda
 Kuhar u Prijateljskoj kantici
 Glumac

### Škole

Škola Bikini dolineSrednja škola
Fakultet

### Nagrade

Nagrada za najfensi kuću
1. mjesto u Velikoj utrci puževa

## Obiteljske informacije

### Roditelji

Gospođa Kraković (majka)
 Gospodin Kraković (otac)

### Preci

Kalamarkus Rex (predak)
 Kalamar (predak)
 Kalamilko Kraković (predak)
 Hopalong Kraković (predak)

## Veze

### Prijatelji

Spužva Bob Skockani (ponekad)
Patrik Zvijezda (ponekad)
Hrvoje (ranije)
Eugen Kliještić (većinom)
Luna Frnjau
Šime Josip Plankton (rijetko)
Jole
Ne Spužva Bob
Gospođa Pufnić
Slavko (ponekad)

### Neprijatelji

Kalamirko Fensijević (rival)
Leteći Nizozemac
Spužva Bob Skockani (ponekad)
Šime Josip Plankton
Patrik Zvijezda (često)
Mini Kalamarko
Zeus
Slavko (ponekad)
Eugen Kliještić (ponekad)
Čovjek Zraka
Pirat Burgerbradi

## U seriji

### Glas daje

Rodger Bumpass (Eng.)
Goran Malus (RTL)
Daniel Dizdar (NET)

**Kalamarko K. Kraković** (eng. *Squidward Quincy Tentacles)*  jedan je od glavnih likova u seriji Spužva Bob Skockani. On je plava hobotnica koja živi u moaiju. Voli slikanje i sviranje klarineta, ali ne voli svoj posao. Ne podnosi Spužvu Boba i Patrika zbog njihova pretjeranog optimizma, odnosno gluposti.

Kalamarka je dizajnirao Stephen Hillenburg, a prvi se put pojavio u epizodi "Tražimo kuhara". Do danas se pojavio u sveukupno 348 epizoda. U originalnoj verziji glas mu posuđuje Rodger Bumpass.

## Izgled

Kalamarko je hobotnica tirkizna tijela, a donje su strane njegovih krakova ljubičaste. Kalamarko ima sveukupno šest krakova; dvije ruke i četiri noge. Ima velike žute oči crvenih zjenica i vrlo dugi nos. Njegova je glava vrlo velika i ima pjege po sebi, čime se naglašava Kalamarkova ćelavost; ipak, u jednoj je epizodi otkriveno da je jednom davno imao dugu plavu kosu. Kalamarko također ima široka usta, a jedan njihov dio obično prekriva njegov nos. Što se tiče odjeće, on obično nosi smeđu majicu kratkih rukava. Ne nosi hlače.

Kalamarkova se boja ponekad mijenja. Dok je u starijim epizodama Kalamarkova koža nešto tamnija, u novijim je svjetlija i više je plava nego zelena. U novim epizodama Kalamarko također ima veće čelo. U epizodi "Samo jedan griz" lice mu se vidjelo izbliza i nije baš lijepo izgledalo.

Njegova se odjeća također mijenja. Iako uglavnom nosi smeđu majicu, ponekad nosi i otmjeniju odjeću za takve prilike Ponekad ga se može vidjeti kako nosi spavaćicu, koju ponekad zove noćnom košuljom. U epizodi "Lunina raketa", njegova je spavaćica bila ljubičasta s cvjetićima žuta tučka i crvenih latica. Druga se inačica pojavljuje u epizodama kao "Zaposlenik mjeseca". Ta je spavaćica ljubičasta i ima četiri dugmeta. Treća se, pak, inačica pojavljuje u epizodi "Sentimentalna spužva". To je bila ružičasta spavaćica s kapicom na glavi iste boje. U epizodi "Povratak Čovjeka raže" Kalamarko je sa sobom na odmor nosio kovčeg pun gaća, hlača i majica. Tu je bio i grudnjak, za kojeg je on tvrdio da je "steznik za pravilno držanje". U epizodi "Ploča" vidjelo se da na svojoj desnoj ruci ima tetovažu crvenog cvijeta.

## Osobnost

Kalamarko je arogantan, sebičan, egocentričan, grub, nepristojan, pesimističan, nestrpljiv, nekad lijen i vrlo se lako iznervira. On gleda svijet s negativne strane (pesimist), i rijetko se može vidjeti da se on nasmije (osim ako nije u pitanju ismijavanje Spužva Boba). On mrzi svoj posao blagajnika u Rakovoj poslastici, ne trudi se raditi ga dobro i ne podnosi svoje kolege (pogotovo Spužva Boba). Međutim, iako mrzi svoj posao i g. Kliještić ga loše tretira, Kalamarko se ne trudi često naći bolji posao, jer obično ne uspijeva, ili nakratko uspije pa to ne završi dobro (kao u epizodi "Prijateljski paprikaš"). Često se može vidjeti da se on jako brine oko svog posla i učinit će sve da ne bude otpušten, dok se ponekad i ne brine oko toga. Kalamarko vjerojatno ne želi izgubiti plaću koju dobiva, koliko god ona mala bila. To se vidi u epizodama kao što je "Zbogom, Rakova poslastice", gdje je pomagao Spužva Bobu oko muzeja Rakove poslastice umjesto da traži novi posao.

Jedan od razloga zašto je Kalamarko uvijek bijesan, negativan i loše volje je to što svaki dan trpi Spužva Bobove i Patrikove gluposti, za koje je on često žrtva, zbog čega ih se on želi riješiti, a ponekad ide tako daleko da ih pokuša ubiti. Ipak, ponekad se vidi da Kalamarko ipak nije tako loš te da duboko u srcu voli Spužva Boba i brine o njemu. Oni se ponekad i udruže, kao u epizodi "Kliještić borg" kad su mislili da je g. Kliještić robot.

### Antagonizam

* U epizodi „Zli morski susjedi“, uništio je prijateljstvo Spužva Boba i Patrika, nakon čega su se oni počeli natjecati za njegovu naklonost. Sudbina ga je sustigla kad su se njih dvojica opet zbližili i uništili njegovu kuću.

* U epizodi „Dome slatki ananasu"**, bio je sretan kad su oblići pojeli Spužva Bobov ananas i napravio si je tulum, slaveći njegov odlazak zauvijek. Kasnije je izbacio Spužva Boba i Slavka iz kuće van, na hladnu noć, te je veselo plesao dok je Spužva Bob odlazio.**

* U epizodi „Sudar kultura“, htio je voditi talent show u Rakovoj poslastici kako bi postao zvijezda, i odbijao je Spužva Bobove ponude da sudjeluje.

* U epizodi „Kalamarko neprijateljski duh“, iskorištavao je činjenicu da Spužva Bob i Patrik vjeruju da je on duh, te ih je maltretirao i davao im nemoguće zadatke, kao da su robovi. Sudbina ga je stigla kad su ga Spužva Bob i Patrik pokušavali "smiriti".

* U epizodi „Zaposlenik mjeseca“, varao je kako bi osvojio nagradu za Zaposlenika mjeseca.

* U epizodi „Kad sam bio Slavko“, obećao se brinuti o Slavku ali to nije učinio pa je jadni puž nekoliko dana gladovao.

* U epizodi „Prvi april“, iznervirao se gledajući Spužva Boba kako zbija sitne šale pa mu je namjestio vrlo okrutnu šalu. Nakon toga su se svi kupci i građani okrenuli protiv njega.

* U epizodi „Rakburger ludilo“, zajedno s g. Kliještićem ismijavao je Spužva Bobovu ideju o lijepim rakburgerima.

* U epizodi „Bakine puse“, ismijavao je Spužva Boba zajedno s ostalim kupcima jer je na čelu imao poljubac od svoje bake.

* U epizodi „Pritisak“, ismijavao je Lunu tvrdeći da su morska stvorenja bolja od kopnenih.

* U epizodi „Nepoznati umjetnik“, ismijavao je Spužva Boba jer je bio ljubomoran na njegov umjetnički talent. Kasnije je tvrdio kritičaru da je on napravio veliki kip, a ne Spužva Bob. Sudbina ga je stigla kad se kip razbio, a Spužva Bob nije mogao napraviti novi jer je pročitao sve Kalamarkove knjige i više nije bio maštovit te otvoren.

* U epizodi „Imaš ča sitnog?“, bio je jako grub prema g. Kliještiću, koji je sumnjao da mu je on ukrao njegovu prvu zarađenu lipu. Kad je dobio otkaz, smjestio se u Spužva Bobovu kuću i ubrzo ga pretvorio u svog slugu. Njegova zloba u toj epizodi dokazuje i činjenica da je to valjda jedini put u seriji da se Spužva Bob ljuti na njega (osim u epizodi "Dah novog Kalamarka").

* U epizodi „Izgubljeni madrac“, kao prvo odbio je trošiti svoj novac na poboljšavanje tuđeg života (u ovom slučaju se radilo o g. Kliještiću). Nakon toga je htio dobiti zasluge za Spužva Bobov i Patrikov dar, ali ga je sustigla sudbina kad je Kliještić pao u komu. Njemu je zaprijetio odlazak u zatvor ako Kliještić umre. On je čak i prijetio Spužva Bobu smrću. Kasnije je također poslao Spužva Boba i Patrika u opasnost da ih pojede veliki crv.

* U epizodi „Hvataljka“, prvo je bio ovisan o hvataljci, a kad je pobijedio, počeo je svih ismijavati i, upravljajući dizalicom, uništio šoping centar i nekoliko brodova.

* U epizodi „Smješkani“, lagao je Spužva Bobu da se neće moći više smijati samo zato što mu je svojim konstantnim smijanjem išao na živce.

* U epizodi „Igra imena“, ukrao je tuđu osobnu iskaznicu i prešao ulicu dok je bilo crveno svjetlo, zbog čega je dobio 10 godina zatvora.

* U epizodi „Što se dogodilo Spužva Bobu?“, bio je ljut na Spužva Boba, uništio je Lunin aparat za traženje spužvi i išao ga tražiti samo da dobije posebno jaje.

* U epizodi „Vakuumska simfonija“, bacio je Spužva Boba i Patrika kroz prozor, zbog čega se Patriku slomila guzica.

* U epizodi „Špranj“, lagao je Spužva Bobu da će ga Kliještić otpustiti s posla ako ima trn samo kako bi se on uznemirio. Također, iza leđa je šaptao Kliještiću za trn.

* U epizodi „Skockani ili ne“, loše je utjecao na Spužva Boba i poučavao ga je lošim stvarima kao ljenčarenje i ismijavanje kupaca.

* U epizodi „Profesor Kalamarko“, lagao je da je on Kalamirko Fensijević kako bi dobio posao na elitnoj glazbenoj akademiji. Kroz cijelu epizodu se pretvarao da je on Kalamirko, ali kad se pojavio pravi Kalamirko, policija je uhitila Kalamarka.

* U epizodi „Spužva Bob naivac“, koristio je činjenicu da je Spužva Bob šef kako bi uveo kaos u restoran i mogao se odmoriti, zbog čega je restoran postao prljav, kupci uplašeni a jedan od njih je bio postavljen za roštilj-kuhara.

* U epizodi „Ja, srce, ples“, bio je ljubomoran kad je Spužva Bob dobio poziv na plesnu audiciju, pa ga je "podučavao" kako da bude dobar, a zapravo ga je htio izmoriti tako da audicija propadne i da on prođe umjesto njega. Na kraju ga je stigla sudbina jer je ispalo da je njegov novi gazda Kalamirko, koji je tjerao Kalamarka na ples i gnjavio ga isto kao što je Kalamarko gnjavio Spužva Boba.

* U epizodi „Kletva Bikini doline“, dao je Spužva Bobu i Patriku svoju kosilicu u nadi da će se oni ozlijediti.

* U epizodi „Dan bez suza“, okladio se sa Spužva Bobom da neće izdržati bez suza do kraja dana, a njegov uvjet je bio da Spužva Bob obavlja sve poslove u njegovoj kući cijelu godinu (ako izgubi). Nakon toga, Kalamarko je varao i pokušavao natjerati Spužva Boba na plač dajući mu da gleda i čita tužne stvari, te mu je čitao tužne priče.

* U epizodi „Vulkan Bikini doline“, ljutio se na sve i sva i bio izrazito negativan, vrijeđao druge, nije htio primiti kovanice, osuđivao je čovjeka koji je dami pridržavao vrata i bjesnio na Spužva Boba zbog pjevanja vesele pjesme. Zbog svega toga građani su ga odlučili žrtvovati vulkanu,

* U epizodi „Vještičja kletva“, sebično je odbio dati gospođi Sljepulji rakburger, zbog čega je ona proklela Rakovu poslasticu.

* U epizodi „Osjećaj tonjenja“, zabranio je Spužva Bobu i Patriku da se igraju u njegovom dvorištu zbog čega su oni prokopali tunel. Kad je i njegova kuća propala pod zemlju, Kalamarko ih je počeo bijesno loviti prijeteći da će ih uništiti.

* U epizodi „Zakopani u vremenu“, bio je oštar prema kupcima i nije dao Patriku da stavi svoju najdražu stijenu u vremensku kapsulu te je prouzrokovao sukob, zbog kojeg su on, Spužva Bob i Patrik ostali zarobljeni u kapsuli.

* U epizodi „Nova riba u gradu“, nije htio dati Spužva Bobu i Patriku da upoznaju novog susjeda Hrvoja, jer je Hrvoje mrzio meduzolovce i puhače mjehurića. Kad se Hrvoje na kraju epizode ipak pridružio njima, poslao mu je kuću niz liticu govoreći kako "dva idiota može podnijeti, ali tu povlači granicu".

* U epizodi „Velika sestra Sara“, bio je grub prema Sari, mada u neku ruku opravdano, jer mu je Sara uništila kuću. Ipak, na kraju epizode je čak krenuo buldožerom na Saru, zbog čega je Sara buldožerom uništila Spužva Bobovu kuću.

* U epizodi „Nesreće se događaju“, ozlijedio se dok je spavao na polici koja je pukla te je lagao da se to dogodilo pri radu. Nakon toga je ucjenjivao g. Kliještića i tražio od njega razne stvari, kao da mu donosi čaj, da ga masira, istiskuje leđne školjke... Također je lagao inspektoru iz ZSR-a i okrivio Kliještića. Kad se istina otkrila, bio je kažnjen tako da je morao raditi Kliještiću sve što je Kliještić prije morao raditi njemu.

* U epizodi „Kalamarkova škola za odrasle“, iskoristio je priliku kad je Patrik dobio bradu kako bi ga uveo u svijet odraslih, a zapravo je htio rastaviti ga od Spužva Boba i biti korak bliže "mirnom susjedstvu". Skoro je uspio, ali Spužva Bob se pojavio na operi i otpjevao tužnu pjesmu zbog koje je Patrik zaplakao. Nakon toga, ispalo je da je Patrikova "brada" zapravo morski jež koji je tamo spavao. Kad su svi počeli pljeskati, Kalamarko je rekao da publika ne zna prepoznati lošu izvedbu kad je vidi, ali su svi iz publike rekli da znaju i počeli gađati njega povrćem.

* U epizodi „Lignjitis“, lagao je da je bolestan i izmislio bolest, "lignjitis", samo kako bi se izvukao s posla. Osim toga, to je sve rekao Spužva Bobu, pa je on bio zabrinut, a kasnije je mislio da se i razbolio, pa je odlučio "ozdraviti s Kalamarkom".

* U epizodi „Prijateljski paprikaš“, napustio je Rakovu poslasticu i otišao raditi u Prijateljsku kanticu za Planktona, koristeći recept svoje bake; prijateljski paprikaš. Kad su Spužva Bob i g. Kliještić došli kako bi otkrili Planktonovu tajnu, on im je dao stol u zahodu zbog čega su im se svi gosti smijali. Također, naredio je Planktonu da posluži gostima paprikaš koji nije skuhan do kraja jer su ga svi čekali. Kazna ga je stigla kad su ga napali baka i otrovani kupci, te kad ga je Kliještić zaposlio, ali kao tepih za goste.

* U epizodi „Lignjoobrana“, prekršio je obećanje dano Luni, te je pretukao nekog čovjeka za kojeg je mislio da je kradljivac i ubojica (a zapravo mu je samo htio vratiti povrće). Kao rezultat toga, Kalamarko je na kraju epizode bio uhićen.

* U epizodi „Nemoj gledati“, nakon što su Spužva Bob i Patrik pogledali horor film "Ribar 4: Napad udice", jako su se bojali pa nisu dali Kalamarku spavati. Kalamarko je onda odlučio okrutno se našaliti na njihov račun praveći se da je Ribar iz filma. Doveo je Spužva Boba i Patrika do ludila, ali ga je sustigla sudbina kad mu je spala kukuljica s glave, zbog čega su Spužva Bob i Patrik mislili da je Ribar napao Kalamarka pa su ga pokušali spasiti, ali su ga zapravo ozlijedili.

* U epizodi „Jeti Kliještić“, napao je Jeti Kliještića misleći da je to Eugen pod maskom, zbog čega su on, Spužva Bob i g. Kliještić bili u opasnosti.

* U epizodi „Utočište“, bio je ljut na Spužva Boba jer se brinuo za stotine puževa (doduše, s pravom, jer je bio alergičan i okliznuo se na sluz). Zato je zvao sanitarnu inspekciju kako bi se riješio puževa. Također, sebično je ostavio g. Kliještića da radi sam na poslu i ponovio njegove riječi, "svaki idiot to može".

* U epizodi „Patrik igra“, ismijavao je Patrika koji je pokušavao smisliti igru te nije htio sudjelovati kad je napokon i smislio igru, zbog čega je Luna bila ljuta na njega. Kad se tijekom igre našao u zatvoru, odlučio je napustiti igru, ali se vratio kad su Luna i Spužva Bob komentirali da je to pametan potez. Također, kritizirao je Patrika jer je "usput smišljao pravila", iako je on sam tražio na početku igre da Patrik ne objašnjava pravila prije početka nego usput, tijekom igre. Na kraju se htio proglasiti pobjednikom, ali Patrik je donio pravilo po kojem to nije moguće. Kalamarko je zato razbio njegovu igru, te ga je policija uhitila zbog uništavanja privatnog vlasništva.

* U epizodi „Prodano“, odlučio je iskoristiti činjenicu da Spužva Bob i Patrik vjeruju kako je bogati poduzetnik Niko Ribanović kupio njihove kuće kako bi ih se napokon riješio. Lagao je Spužva Bobu da se u njegovu kuću uselila njemačka obitelj od 14 članova, a Patriku da pod njegovim kamenom živi veliki rock band od 8 članova. Kad su oni došli u posjet, Kalamarko se prerušavao i glumio te ljude da bi uvjerio njih u laži. Na kraju Niko Ribanović nije kupio Kalamarkovu kuću, a on je bio tužan, te je usput rekao Spužva Bobu i Patriku da Niko živi od toga da "vrti" kuće (kupuje i prodaje). No, oni su to shvatili dozvolu te su bacili Kalamarkovu kuću u zrak gdje se vrtjela.

* U epizodi „Cijeli zub“, okrutno se našalio na račun Spužva Boba i Patrika tvrdeći da Zubić Vila ne postoji, te je rekao da će pojesti kantu splačina ako bude u krivu. Kad je po noći Spužva Bob htio uzeti Patrikov zub i odnijeti ga Zubić Vili, Kalamarko je probudio Patrika koji je pomislio da je Kalamarko bio u pravu. No uskoro im je Spužva Bob pokazao brod koji prevozi zube, a Kalamarko je bio kažnjen tako što je morao jesti splačine, zbog čega je izgubio sve svoje zube koji su otrčali na brod.

* U epizodi „Lov na blago“, Kalamarko je slao Spužva Boba i Patrika u potragu za nemoguće stvari na mjesta kao pustinje ili duboke brazde ne bi li ih se riješio. Na kraju im je slagao da je imao brata kojeg je izgubio i poslao ih je da ga traže. Plan je skoro uspio jer ih nije bilo mjesecima, ali na kraju je bio kažnjen jer je gospođa Kraković rekla da je odlučila posvojiti Spužva Boba i Patrika kao svoje sinove i Kalamarkovu braću, što se Kalamarku nije svidjelo.

* U epizodi „Pomazi konjića“, rugao se Patriku koji je htio biti konj, te je kasnije pomagao g. Kliještiću da vara tijekom utrke.

* U epizodi „Brbljajući Slavko“, bio je iznerviran Slavkovom ogrlicom za prijevod, zbog čega ju je zamijenio lažnom verzijom preko koje se čulo ono što je Kalamarko pričao. On je maltretirao Spužva Boba kao Slavko tražeći čašu vode i šetnju usred noći, te da mu Spužva Bob premjesti kuću. Međutim, idući dan Slavko je shvatio prijevaru i napao Kalamarka, kojeg je kazna stigla kad je progutao ogrlicu i počeo mijaukati, što je privlačilo crve da ga napadnu.

* U epizodi „Crna limunada“, izbacio je Spužva Boba i Patrika iz posla s crnom limunadom ne bi li zaradio, a i osvetio se kupcima koji su pili njegovo crnilo. Sudbina ga je sustigla kad su svi povratili u njegovu kuću.

### Zločinačke uloge

* U epizodi **"Mala žuta knjiga"**, na početku epizode je postao sumnjičav oko Spužva Bobovog dnevnika i htio ga je pročitati. Nakon toga je poslao Spužva Boba u "dostavu" kako bi mogao pročitati dnevnik. Ubrzo mu je prišao neki tip i Kalamarko mu je počeo čitati, otkrivajući Spužva Bobove tajne (npr. da kad Spužva Bob vidi karirano, počne kokodakati), što je iskoristio da potkopa Spužva Boba pred g. Kliještićem. Međutim, kad je Spužva Bob to saznao, bio je jako tužan, zbog čega su se svi okrenuli protiv Kalamarka: svi su ga izbjegavali, taksist ga nije htio voziti, oduzeta mu je kuća, a na kraju je i uhićen. Stavljen je pred zid gdje ga je bijesna rulja gađala rajčicama. Spužva Bob je odlučio oprostiti Kalamarku i zamolio je ljude da prestanu, ali on je tad uzeo njegov supertajni dnevnik i počeo ga čitati, čime je teško iznevjerio povjerenje Spužva Boba koji ga je htio spasiti. Spužva Bob je pobjegao u suzama a Kalamarka su izgađali. Iako se ovo možda čini kao ne tako veliki zločin u odnosu na neke (napadi, prijevare...), mnogi obožavatelji nisu voljeli Kalamarka poslije ove epizode, zbog čega se može reći da je ovo njegova treća najgora uloga ikad.

* U epizodi **"Sirenasti"**, pokušao je napasti Spužva Boba i Patrika grabljama nakon što su mu oni uništili vrt. Kasnije, kad su Spužva Bob i Patrik počeli glumiti Čovjeka Sirenu i Dječaka Školjku, Kliještić je glumio kapetana Lovobunta i natjerao Kalamarka da glumi Doktora Negativnog. Kasnije, on je stvarno i pokušao **UBITI** Spužva Boba i Patrika tako da ih baci u ogromni kotao s vrućim uljem u namjeri da ih se zauvijek riješi. Međutim, plan mu je propao jer su Spužva Bob i Patrik zaljuljali kavez u kojem su bili te su se oni oslobodili, a u kotao su pali Kalamarko i Kliještić. Na kraju ga je stigla kazna kad mu je Patrik pojeo dio ruke.

* U epizodi **"Športovi"**, izmislio je šport u kojem su se Spužva Bob i Patrik stalno ozljeđivali (a mogli su i umrijeti) kao kaznu nakon što su mu njih dvojica ponovno uništila vrt (u epizodi "Sirenasti" je bio isti razlog za njegovo zlo ponašanje). Kalamarko je nakon toga izgradio stadion i proglasio sebe Kraljem športa, te je gledao kako se Spužva Bob i Patrik ozlijeđuju. Srećom, kad je stigla Luna, ona je shvatila Kalamarkove prave namjere i izazvala ga je na športski dvoboj te pobijedila, a Kalamarko je završio tako da se i sam ozlijedio.

### Žrtvene uloge

Unatoč njegovoj antagonističkoj strani, Kalamarko je više puta bio okrivljen kao žrtva za nešto što nije učinio (obično su to učinili Spužva Bob i Patrik).

* U epizodi **"Odvezane vezice"**, Spužva Bob je stalno pokušavao zavezati vezice zbog čega je tucet rakburgera odletio u Kalamarkova usta. Kupci su ga napali jer "jede njihovu hranu", i nisu mu vjerovali kad je rekao da je Spužva Bob kriv.

* U epizodi **"Kliještić borg"**, Kliještić je okrivio Kalamarka jer ga je udarao i svezao misleći da je robot, iako ga je Spužva Bob uvjerio u to i još je pobjegao kad se otkrilo suprotno, pod izlikom da mora "nahraniti Slavka".

* U epizodi **"Kalamarko štrajka"**, Kalamarko je išao u štrajk i dobio je otkaz. Na kraju epizode Spužva Bob je uništio Rakovu poslasticu, ne znajući da su se Kalamarko i Kliještić u međuvremenu dogovorili, te je Kliještić natjerao obojicu da rade i plate za štetu, unatoč tome što Kalamarko nije učinio ništa.

* U epizodi **"Imaš ča sitnog?"**, Kliještić je okrivio Kalamarka da mu je ukrao prvu zarađenu lipu samo zato što je bio blizu blagajne. Zbog toga je Kalamarko izgubio posao, živio kao prosjak i bio kod Spužva Boba. Kliještić ga je na kraju opet zaposlio kad se doznalo da mu je lipa veličine kamena bila u džepovima, ali ga je ubrzo opet osumnjičio zato što je stavio njegovu kamenu lipu u džepovima i činilo se da će se povijest ponoviti.

* U epizodi **"Izgubljeni madrac"**, pokušao je preuzeti zasluge za Spužva Bobovo i Patrikovo dobro djelo, ali mu se to osvetilo kad je Kliještić pao u "novčanu komu" i bio je prisiljen vratiti madrac te oživjeti Kliještića ili će ići u zatvor. Također, stalno je upadao u nevolje pri pokušajima da uzme madrac.

* U epizodi **"Dobri susjedi"**, Spužva Bob i Patrik su gnjavili Kalamarka koji je samo htio imati mirnu nedjelju. On je potom osigurao sigurnosni sustav, ali zbog toga mu je kuća podivljala i uništila grad, a Kalamarko je dobio kaznu i morao je svake nedjelje čistiti grad (dobio je doživotnu kaznu čišćenja Bikini doline svake nedjelje), iako zapravo nije učinio ništa.

* U epizodi **"Tajno društvo glavonožaca"**, Spužva Bob i Patrik su ga slijedili do piramide gdje se sastaje tajno društvo glavonožaca i zbog toga je Kalamarko izbačen iz društva, iako nije učinio ništa. Također, Spužva Bob i Patrik su ga oteli i odveli do Polja meduza usred noći, i dvaput mu je meduza opekla jezik zbog čega je imao problem s govorom.

* U epizodi **"Kolege iz škole brodarenja"**, Kalamarko je pokušao pobjeći od Spužva Boba autom, zbog čega je doživio sudar i bio poslan u školu brodarenja zajedno s njim. Tijekom dana je bio ozlijeđen više puta bez ikakvog razloga i zbog toga nije mogao napisati ispit, iako je znao sve odgovore.

* U epizodi **"Istina ili kocka"**, zapeo je u ventilaciji zajedno sa Spužva Bobom, Patrikom i g. Kliještićem. Patrik je pokušao iskoristiti radio kojeg je "posudio" od Lune, ali nije znao kako se koristi, pa je uskočio Kalamarko, ali je zato Luna optužila njega za krađu.

* U epizodi **"Održavajte Bikini dolinu prekrasnom"**, dobio je osam puta kaznu za onečišćavanje i bio poslan u službu za društveno koristan rad, iako zapravo nije učinio ništa. Ono što je još intrigirajuće, Spužva Bob je također dobio kaznu za onečišćavanje na kraju epizode zajedno s Kalamarkom.

* U epizodi **"Vulkan Bikini doline"**, građani su htjeli žrtvovati Kalamarka vulkanu kako bi se smirio zato što se neprestano žalio.

* U epizodi **"Sentimentalna spužva"**, Spužva Bob je počeo skupljati smeće i napunio je njime Kalamarkovo dvorište. Zbog toga su inspektori zapriječili ulazi u Spužva Bobovu i u Kalamarkovu kuću, iako on nije učinio ništa.

* U epizodi **"Okati umjetnik"**, likovni kritičar Vladislav T. Otpirač mu je zaplijenio beretku i iskritizirao umjetnost, a zatim nahvalio Patrika i dao mu beretku (iako je Kalamarkova umjetnost bila bolja od Patrikove). Također, Patrik je uvalio Kalamarka u probleme pred Kliještićem rekavši da mu je on savjetovao zaradu na okatim rakburgerima. Na kraju epizode, Kalamarko je čak bio prisiljen biti Patrikov pomoćnik i trpjeti njegove gluposti.

* U epizodi **"Fijasko!"**, policija ga je uhitila iako nije učinio ništa, osim što je prijavio Spužva Boba i Patrika zbog stvaranja buke. Također, on im je čak učinio uslugu, jer ih je odveo do Planktona kojeg je u to doba policija tražila zbog krađe vrijedne umjetnine.

## Umjetnička strana

### Općenito

Iako nema mnogo drugih sposobnosti i vještina, Kalamarko je relativno dobar u umjetnosti (ponekad). Kalamarko voli malo stvari, a jedna od njih je umjetnost - on je obožava te često slika i svira klarinet, a ponekad i pleše ili radi kipove. Čini se da on baš nije talentiran, iako je u nekoliko epizoda dobro svirao klarinet. Često pokušava zadiviti publiku (odnosno građane) na razne načine, ali obično ne uspije, publika ga izvižda ili ga na neki način sabotira Spužva Bob. Kalamarko uvijek želi biti u centru pažnje, želi biti slavan i poznat, ali zasad nije. Doduše, u epizodi "Najbolji dan ikad" je svirao na koncertu i išlo mu je vrlo dobro (njegova glazba se svima sviđala). Spužva Bob je pogotovo uživao (on je sjedio u VIP loži, što je ironično jer ga Kalamarko ne voli). Spužva Bob je inače jedan od rijetkih koji voli Kalamarkovo sviranje. Nekoliko puta mu se čak pridružio svirajući ukulele, mada se to Kalamarku nije sviđao jer je svirao bolje od njega. Kalamarko je inače propustio puno prilika da bude slavan, čak i u svojim snovima.

Njegov nedostatak talenta se može vidjeti još u djetinjstvu; u epizodi "Izgubljeno-nađeno" se vidi da je u školi bio svirač kazua, a kad bi svirao, sva djeca bi pobjegla van iz škole, kao danas građani kad čuju njegovu glazbu. Unatoč tome, Kalamarko je mislio da je talentiran.

Njegove slike i kipovi uglavnom prikazuju njega u različitim pozicijama i verzijama. Po cijeloj kući vise njegovi autoportreti i slike; u jednoj epizodi Kalamarko spominje kako kod kuće ima čak 492 autoportreta. To jasno pokazuje njegovu narcističku stranu. Spužva Bob i Patrik uglavnom vole njegovu umjetnost, ali ostali građani Bikini doline je mrze i preziru.

Kalamarko je pokušao neke stvari da postane slavan: vođenje talent-showa, astrologiju, osnivanje benda i sl., ali nikad nije uspio. Osim Spužva Boba i Patrika jedini koji ponekad voli njegovu umjetnost je g. Kliještić, no to je možda zato jer je on povezan s Rakovom poslasticom. Zanimljivo je znati da je Kalamarko jednom rekao da "svatko može biti slavan u zabiti poput Bikini doline", premda on, zasad, nije uspio.

### Loša ali dobra umjetnost

* U epizodi "Vrijeme spavanja", Kalamarko je u svom snu svirao za kralja. Kad je došao Spužva Bob slučajno je razbio klarinet, pa je umjesto toga koristio preobraženog Spužva Boba. To je zvučalo katastrofalno ali su svi voljeli to.

* U epizodi "Mini Kalamarkić", Kalamarko je bio ljubomoran na Mini Kalamarka jer je "krao njegov život" pobirući slavu za njegove šale; ali svi su obraćali pozornost na Mini Kalamarka, a ne na pravog Kalamarka, iako su radili iste stvari.

* U epizodi "Remek djelo", Kalamarko je napravio ogromni kip g. Kliještića kao konkurenciju kipu protivničkog restorana; međutim, Kliještiću se nije svidio pa je kip bio zamijenjen pravim Kliještićem.

* U epizodi "Okati umjetnik", njegov veličanstveni kip je bio iskritiziran od likovnog kritičara a prednost je dana Patrikovom kamenju s očima.

### Dobra umjetnost

Iako se obično smatra da je "loš umjetnik", Kalamarko je nekoliko puta napravio umjetničke stvari koje su se ljudima sviđale.

* U epizodi "Mjehurići", uspio je napuhati veliki mjehurić koristeći "tehniku", i lijepo je svirao jazz na klarinetu.

* U epizodi "Nepoznati umjetnik", na kraju epizode je poludio i napravio savršeni kip.

* U epizodi "Najbolji dan ikad", svirao je klarinet na koncertu i svi su uživali u tome. Ono što je još zanimljivije je to da mu je Spužva Bob popravio pisak na klarinetu.

* U epizodi "Dva lica Kalamarka", Kalamarko je postao zgodan kad ga je Spužva Bob udario vratima, te je kasnije svirao klarinet a to se svima sviđalo.

* U epizodi "Div Kalamarko", dobio je novi klarinet koji je zvučao dobro, ali čim se Kalamarko vratio u normalnu veličinu, bio je prevelik za njega, a Spužva Bob i Patrik su napravili njegov klarinet od Kalamarkovih algi, zbog čega se jako naljutio na njih.

* U epizodi "Vakuumska simfonija", dirigirao je skladbu koja se svima svidjela (mada, u tome su udjela imali i Spužva Bob i Patrik).

## Zločini

Kalamarko ponekad zna napraviti nešto ilegalno, protiv zakona, a u nekoliko epizoda je čak bio i uhićen ili dobio kaznu. Mnogo slučajeva se dogodilo slučajno ili zabunom, ali Kalamarko čak voli biti u zatvoru jer je daleko od posla i svojih susjeda.

* **Pokušaj ubojstva *-*** u epizodi "Ubojita pita" je poklonio Spužva Bobu eksplozivnu pitu. Kad je shvatio da će Spužva Bob umrijeti u sumrak, htio mu je učiniti posljednje sate života lijepim. Međutim, kad je shvatio da Spužva Bob zapravo nije pojeo pitu nego ju je čuvao da je podijeli s njim, jako se naljutio i razbjesnio, što znači da je on zapravo ***HTIO*** da Spužva Bob umre. U epizodi "Izgubljeni madrac" je poslao Spužva Boba i Patrika da namame crva čuvara u nadi da će ih ovaj pojesti. U epizodi "Sirenasti" je glumio zlikovca, Doktora Negativnog, ali je shvatio svoju ulogu stvarno i htio je ispeći Spužva Boba i Patrika u kipućem ulju kako bi ih se zauvijek riješio. No oni su zatresli kavez i oslobodili se a Kliještić i Kalamarko su upali u ulje. U epizodi "Športovi" je smislio brdo nasilnih športova u nadi da će se Spužva Bob i Patrik teško ozlijediti a možda čak i umrijeti. U epizodi "Lov na blago" ih je slao na opasna mjesta kao pustinje i duboke brazde u nadi da se više nikad neće vratiti.

* **Krađa** - u epizodi "Igra imena" Kalamarko je ukrao novčanik nekog čovjeka i pobjegao s njim, zbog čega je bio osuđen na 10 godina zatvora. U epizodi "Ljigavo plesanje" pokušao je ukrasti trofej nakon što je bio iskritiziran od sudaca, zbog čega su ga izbacili čuvari. Kasnije ga je pokušao ukrasti kontrolirajući Spužva Boba i varajući. U epizodi "Mala žuta knjiga", ukrao je Spužva Bobov dnevnik i svima ga pročitao naglas. Također, u epizodi "Brbljajući Slavko" je provalio u Spužva Bobovu kuću i ukrao Slavkovu ogrlicu za prevođenje. U epizodi "Jazzist u Bikini dolini" je pokušao ukrasti Spužva Bobove karte za koncert samo kako bi on uživao.

* **Napad** - Kalamarko je poznat po napadima. U epizodi "Lignjoobrana" je pretukao jezivog jezavca zamijenivši ga za kriminalca, zbog čega je bio uhićen. U epizodi "Dostava pizze" je bacio pizzu Tomu u glavu, iznerviran njegovom arogancijom prema Spužva Bobu, koji je dao sve od sebe da mu dostavi pizzu. U epizodi "Lov na meduze" je oslobodio meduzu iz staklenke kako bi opekla Spužva Boba i Patrika, za osvetu što je zbog njih njega opekla Kraljica meduza. U epizodi "Prvi april" je smislio okrutnu šalu na Spužva Boba, što ga je pogodilo dijelom fizički ali više psihički jer je pao u depresiju. Potom se ispričao i sve se završilo dobro. U epizodi "Imaš ča sitnog?" je napao g. Kliještića i zgrabio mu oči zbog osumnjičavanja za krađu njegove prve lipe. Također je vrijeđao i ponižavao Spužva Boba. U epizodi "Vakuumska simfonija", izbacio je Spužva Boba i Patrika kroz prozor tako jako da je Patrik slomio guzicu. U epizodi "Jeti Kliještić" jako je napao jeti-raka i čupao ga za kosu, iako se mora napomenuti da je mislio da je to g. Kliještić pod maskom.

* **Krađa identiteta** - u epizodi "Ljigavo plesanje" skrivao se unutar Spužva Boba i koristio ga kako bi došao do trofeja. U epizodi "Profesor Kalamarko" se predstavljao kao njegov rival Kalamirko Fensijević i postao profesor glazbenog na najprestižnijoj akademiji Bikini doline, zbog čega je na kraju epizode i uhićen.

* **Uništavanje** - u epizodi "Umirući za pitu" je kupio eksplozivnu pitu i ostavio je na stolu g. Kliještića, ne znajući da je u njoj bomba. Kasnije ju je Kliještić slučajno ispustio zbog čega je dobar dio njegovog restorana eksplodirao. U epizodi "Kliještić borg" je zajedno sa Spužva Bobom mučio Kliještića vjerujući da je robot, te je uništio mnoge njegove skupe stvari. U epizodi "Hvataljka" je, nakon pobjede, uzeo dizalicu i srušio šoping-centar, aute i na koncu Rakovu poslasticu. U epizodi "Što se dogodilo Spužva Bobu?" uništio je Lunin spužvotragač kako nikad ne bi uspjela naći Spužva Boba. U epizodi "Patrik igra" je uništio Patrikovu društvenu igru, rastavljao je i gazio nogama, zbog čega je bio i uhićen. U epizodi "Kanalizacija Bikini doline", on i Spužva Bob su bacili u wc školjku mnoge vrijedne stvari, uključujući i sef s tajnom formulom, po koju su kasnije išli. U epizodi "Nova riba u gradu" je uništio Hrvojevu kuću šaljući je niz liticu.

* **Provala** - u epizodi "Nestvarna nekretnina" se ušuljao u Spužva Bobov ananas i napunio ga paprom, pa je Spužva Bob mislio da je dobio alergiju na svoj ananas. U epizodi "Brbljajući Slavko" je također provalio u ananas i ukrao Slavkovu ogrlicu za prevođenje zamijenivši je walkie-talkiejem. U epizodi "Samo jedan griz" je provalio u Rakovu poslasticu po noći (ali je sebi namjestio dvije eksplozije s benzinom) te u prostoriju punu rakburgera, u kojoj je bilo nekoliko desetina tisuća njih. Kasnije ih je skoro sve pojeo, a onda je eksplodirao.

* **Prisilna hospitalizacija** - u epizodi "Izgubljeni madrac" mu je policija rekla da će ići u zatvor ako se g. Kliještić ne probudi iz "novčane kome", jer je on bio "odgovoran za dar" (zapravo je samo preuzeo zasluge za Spužva Bobov i Patrikov poklon). Također, u epizodi "Rakov toranj" je uništio cijeli hotel i sasvim sigurno poslao u bolnicu Spužva Boba, Patrika i Kliještića zajedno sa sobom.

* **Trovanje** - u nekim epizodama kad Kalamarko peče rakburgere, obično ih sprži ili ne pripremi dobro pa otruje kupce. To se vidi u epizodama kao "Kiseli krastavci", "Udice" i "Spužva Bob Dugohlačasti".

* **Onečišćavanje** - uništio je šešir Rakove poslastice i bacio ga na tlo u epizodi "Kalamarko štrajka". U epizodi "Puhalica" je bacio školjku u Spužva Bobovo dvorište, a u epizodi "Komadić papira" je učinio isto to, samo sa žvakaćom. Također, u epizodi "Održavajte Bikini dolinu prekrasnom" je dobio osam kazni i završio na društveno korisnom radu, iako nijedan put nije zapravo bio kriv.

* **Špijuniranje** - u epizodi "Bakine puse" on i grupa ljudi iz Rakove poslastice je špijunirala Spužva Boba dok je bio kod bake i ismijavali su ga jer ga je baka poljubila. U epizodi "Igra imena" je špijunirao Štoseto Tebe Tiče kako bi mu ukrao novčanik i doznao njegovo ime, što ga je kasnije stajalo 10 godina robije.

* **Golotinja u javnosti** - u epizodi "Pod Koraljkinom vladavinom" je uništio svoju uniformu zbog čega je ostao gol, pa je dobio kaznu zalijepljenu na nezgodno mjesto.

* **Kršenje radničkih obveza** - Kalamarka se mnogo puta može vidjeti kako krši svoje radničke obaveze. On često spava na poslu, ignorira naredbe g. Kliještića i vrijeđa kupce. U epizodi "Imaš ča sitnog?" je napao g. Kliještića i zgrabio ga za oči. U epizodi "Spužva Bob naivac", manipulirao je Spužva Bobom zbog čega je restoran bio uništen i okružen brdima smeća a gostima se posluživala prljava hrana. Također je spavao na poslu i rekao da ga se ne smije prekidati u "rakoodmoru". U epizodi "Dostava pizze" je tjerao kupca da pojede pizzu bez pića iako nije htio. U epizodi "Skockani ili ne" je zajedno sa Spužva Bobom vrijeđao kupce. U epizodi "Budalasti zlodusi" se pridružio u misiji krađe duhovog zlata samo kako bi dobio svoju sobu za odmor. U epizodi "Ponovo rođeni Kliještić" je koristio Kliještićevu dobrotu da odmara po cijeli dan i iskorištava Spužva Boba. U epizodi "Spužva Bob susreće stranca" se otkriva da je došao na vrijeme na posao samo u 12% slučajeva, a u 88% je kasnio. U epizodi "Lignjitis" je glumio da je bolestan kako bi mogao pobjeći s posla. U epizodi "Nesreće se događaju" je spavao na poslu kad je polica pala, a kasnije je ucjenjivao Kliještića i tjerao ga da radi sve za njega. U epizodi "Što se dogodilo Spužva Bobu?" htio je da njegov jedini kolega zauvijek ode. U epizodi "Jeti Kliještić" nije htio ništa raditi i ljenčario je po cijeli dan.

* **Poticanje** - kao što se vidi gore, Kalamarko je poticao Spužva Boba da napravi štetu u Rakovoj poslastici, uništi je i napuni smećem te poslužuje gostima prljavu hranu. U epizodi "Izgubljeni madrac" je poticao Spužva Boba i Patrika da se popnu preko ograde iako se nije smjelo. U epizodi "Skockani ili ne" je poticao Spužva Boba da vrijeđa kupce.

* **Napad na privatnost** - u epizodi "Mala žuta knjiga" je ukrao Spužva Bobov dnevnik i pročitao ga pred svima u Rakovoj poslastici, time kršeći njegovo pravo na privatnost. Kasnije je bio uhićen i zarobljen u dasci dok je rulja bacala na njega povrće. Ipak, to ga nije spriječilo da uzme Spužva Bobov drugi dnevnik i također ga počne čitati.

* **Kršenje prometnih pravila** - u epizodama "Igra imena" i "Kolege iz škole brodarenja" je prošao dalje ne obazirući se na znak stop, zbog čega mu je oduzeta vozačka dozvola i morao je ići na časove brodarenja kod Gospođe Pufnić.

* **Laganje** - u epizodi "Nesreće se događaju", lagao je o svojoj ozljedi tvrdeći da se dogodila pri radu, a zapravo se ozlijedio kad je pao s police na kojoj je spavao. U epizodi "Lignjitis" je također lagao da je bolestan kako bi mogao otići kući. U epizodi "Nepoznati umjetnik" je lagao da je napravio kip samo kako bi postao bogat a slavan, dok je prava istina bila da ga je napravio Spužva Bob.

* **Građanski neposluh** - u epizodi "Kalamarko štrajka" on i Spužva Bob su zajedno štrajkali protiv g. Kliještića buneći se protiv njegovog autoriteta.

* **Okrutnost prema životinjama** - u epizodi "Kad sam bio Slavko" je trebao paziti Slavka ali je zaboravio, što je dovelo do negativnih posljedica na njegovo zdravlje.

* **Opiranje uhićenju** - u epizodi "Igra imena" opirao se uhićenju pokušavajući pobjeći od policajca.

* **Nasilje na javnom mjestu** - u epizodi "Prvi aprii" je u Rakovoj poslastici izveo vrlo okrutnu šalu na Spužva Bobu. U epizodi "Bakine puse" ismijavao je Spužva Boba zajedno sa ostalima, a u "Maloj žutoj knjizi" čitao je njegov dnevnik naglas. Često se i dere na Spužva Boba (Spužva Bobu se to uglavnom sviđa), u mnogim epizodama.

## Životopis

### Rođenje i djetinjstvo

Kalamarko K. Kraković rođen je 9. listopada 1977. godine kao jedini sin gospodina i gospođe Kraković. Njegov otac ga je pravilno odgojio i vrlo ga je volio.

U djetinjstvu je bio upisan te je pohađao Školu Bikini doline. Jednom je zasvirao kazu pa su svi pobjegli iz razreda jer je loše svirao. Nije bio popularan učenik. Za vrijeme jela uvijek je sjedio blizu kanti za smeće, i nije imao mnogo prijatelja.

### Odrasla dob

1998. godine ili u siječnju 1999. postao je član Rakove poslastice. Obnašao je dužnost blagajnika, a roštilj-kuhar bio je Jole. Živio je u Ulici ljuštura u kući koja izgleda kao moai, a jedini susjed bio mu je Patrik ispod svoje stijene. Kalamarko je u to doba uživao u životu, radosno obavljao svoj posao i održavao svoj prekrasni vrt. Ali tada, jednog dana, s nekog broda pao je ananas u kojeg se uselio Spužva Bob Skockani, i otad je Kalamarko mrzovoljan i ništa ne voli, jer ga Spužva Bob stalno gnjavi i uništava mu život.

#### Pokušaji selidbe

Jednom prilikom pokušao je prodati svoju kuću pomoću agencije za preseljenje, ali agentica je odbila to učiniti jer su se Spužva Bob i Patrik pretvarali da su Kalamarko.

Jednom prilikom je, iznerviran Spužva Bobom i Patrikom, napustio Bikini dolinu i otišao u mjesto gdje mogu živjeti samo hobotnice - Krakovi rali. Ipak, tu je shvatio kako je njegova "vizija savršenog života" zapravo dosadna, te je napustio Krakove rale i vratio se u svoj moai.

Jednom prilikom, također, pokušao se riješiti Spužva Boba pokušavajući ga uvjeriti da je alergičan na svoj ananas tako što je ubacivao papar u namještaj i kućne predmete. Odveo ga je do druge kuće, ali se svidjela njemu, pa ju je uzeo i dao Spužva Bobu svoj moai. Nažalost po njega ispostavilo se da je ta kuća raketa te je odletio u svemir.

#### Ljubavne avanture

U epizodi "Čovjek sirena i Dječak školjka V" Kalamarko se nostalgično prisjeća starih događanja na Ljubavnoj litici, što aludira da je imao djevojku s kojom je bio u vezi.

U epizodi "Voli tu lignju" implicirano je da nije imao djevojku dugo vremena kad je u njegov život došla Silvija, s kojom je neko vrijeme bio u vezi.

#### Ostale važne avanture

Jednom prilikom Kalamarko je zajedno sa Spužva Bobom, Patrikom, g. Kliještićem, Lunom i Planktonom izašao na površinu i postao superjunak u pokušaju da vrate tajnu formulu rakburgera koju je oteo zlikovac pirat Burgerbradi.

6. ožujka 2017. Kalamarko je upao u zamrzivač Rakove poslastice i otputovao u daleku prošlost a zatim i u budućnost.

## Zanimanje

U većini epizoda Kalamarko je zaposlen kao blagajnik u Rakovoj poslastici. Šef mu je Eugen Kliještić a kolega Spužva Bob Skockani. Kalamarko mrzi svoj posao i Spužva Boba, te uglavnom ne poštuje g. Kliještića (pogotovo u novijim epizodama). Nema entuzijazma i sve rad mehanički, dosađujući se. Ponekad je i grub prema kupcima ili Spužva Bobu. Često spava na poslu, čita otmjene časopise ili kritizira sve oko sebe. Ponekad čak poželi biti otpušten, ali na kraju se uvijek vraća ili ostaje jer treba novac.

U prvom filmu on je bio menadžer Rakove poslastice 2 na tjedan dana, nakon čega ga je zamijenio Spužva Bob zbog svog herojstva i velike uloge u rušenju tiranina Planktona. Restoran također nije radio jer ga je rival Šime Josip Plankton zatvorio kad je zavladao Bikini dolinom. Također, ovdje se vidi da se Kalamarko brine za Rakovu poslasticu i tajnu formulu rakburgera jer je oštro napao Planktona kad je shvatio da je ovaj ukrao tajnu formulu, lažno optužio Kliještića pred Kraljem Neptunom i da prodaje rakburgere.

U epizodi "Rasprodaja", kad je Rakova poslastica pala u ruke bogataša Howarda Blandya, bio je konobar te je bio prisiljen biti nasmiješen i zadovoljan, pod opasnim prijetnjama.

Kalamarko je također bio:

* Stvaratelj, glumac i suradnik na "pravom" filmu o Čovjeku sireni i Dječaku školjki ("Čovjek sirena i Dječak školjka VI: Film")

* Zamjenski roštilj-kuhar u Rakovoj poslastici (više epizoda)

* Svirač klarineta, glazbenik, umjetnik (više epizoda)

* Dostavljač pizze ("Dostava pizze")

* Plesač ("Ja, srce, ples")

* Kuhar Prijateljske kantice ("Prijateljski paprikaš")

* Čistač zahoda ("Karla 2.0")

* Superjunak Kapetan Magma ("Čovjek sirena i Dječak školjka V")

* Profesor umjetnosti ("Nepoznati umjetnik")

* Kazališni redatelj & glumac ("Predstava")

* Lažni Djed Mraz ("Božić tko?")

* Prosjak ("Imaš ča sitnog?")

## Sposobnosti i vještine

* **Umjetnost** - Kalamarko je ponekad (doduše, vrlo rijetko) dobar umjetnik. U nekim epizodama kao "Najbolji dan ikad", "Vakuumska simfonija", "Nepoznati umjetnik" itd. on ipak uspije napraviti dobru glazbu. U epizodi "Predstava" sam je napisao scenarij, izrežirao i napravio cijelu predstavu te čak glumio u njoj. U nekim epizodama vide se i neke njegove dobre i lijepe slike, dok u drugim navratima i nisu tako dobre.

* **Blagajnik** - iako to ne radi dobro, Kalamarko je vješt kao blagajnik - u svakom slučaju mnogo vještiji od Spužva Boba. Osim toga, taj posao obavlja već tridesetak godina pa se sasvim sigurno uvježbao.

* **Roštilj-kuhar** - u mnogim epizodama Kalamarko je zamjenski roštilj-kuhar, i uglavnom mu to dobro uspijeva. Čak i zlikovci vole njegove rakburgere; njegova kuhinja bila je ključna jer je usporila i onesposobila Čovjeka zraku.

* **Laganje** - iako ovo nije baš dobra vještina, Kalamarko je izvanredno vješt u lažima te često prevari i Kliještića i druge pametnije likove, a Spužva Boba i Patrika redovito vara.

* **Šuljanje i špijuniranje** - Kalamarko bi bio dobar špijun jer se sjajno šulja. Uspio se ušuljati po noći i podmetati papar u cijelu kuću bez da ga je itko vidio ili shvatio što se dogodilo. Također, u jednoj epizodi provalio je u Spužva Bobovu kuću i stavio Slavku uređaj oko kućice bez da ga je probudio, čuo ili primijetio. U jednoj drugoj epizodi zajedno sa Spužva Bobom provalio je u Prijateljsku kanticu, otvorio sef, poigrao se s amebom, zapalio vatru, eksplodirao, izgorio i još svašta, a opet nitko ništa nije čuo.

* **Uništavanje** - Kalamarko je dobar u uništavanju. U nekim epizodama uništavao je Rakovu poslasticu, a u jednoj epizodi je u jednoj minuti uništio oko dvije stotine papirnatih kipova Spužva Boba.

* **Grudanje** - Kalamarko je vrlo vješt u grudanju, što se vidi iz toga da ga Spužva Bob i Patrik nisu uspjeli pobijediti.

* **Gluma** - Kalamarko je vrlo vješt glumac. Uspio je glumiti u predstavi i filmu kojeg je snimao Spužva Bob. Također, glumio je Kapetana Magmu tako učinkovito (a prije nego jnjegova vulkan-kapa eruptira, on kaže "Krakatoa!") da Čovjek zraka i Prljavi mjehurić nisu ništa posumnjali.

* **Karate** - Kalamarko je vješt u karateu, što se vidi kad je nakon jednodnevne vježbe uspio savladati i pretući krupnog snagatora.

## Situacije opasne po život

*Podrobniji članak o temi*: Popis situacija opasnih po život

Kalamarko je vrlo često ozlijeđen. Nema sreće i redovito dolazi u situacije opasne po život. Neke od najekstremnijih su padanje u vulkan, smrzavanje, padanje s velikih visina itd. Uvijek nekako preživi, ali često završi teško ranjen.

## Obitelj

*Podrobniji članak o temi*: Obitelj Kraković

### Roditelji

Kalamarkova majka, gospođa Kraković, živi u svojoj kući koja izgleda kao Kalamarkova, samo joj je krov malo drugačiji. U epizodi "Rakov toranj" je viđena kad Spužva Bob i Kliještić odlaze do nje po recept za kolače kako bi ga dali Kalamarku koji se tad prijavio kao gost u hotelu. Ponovno se pojavila u epizodi "Lov na blago" gdje je, na Kalamarkov užas, posvojila Spužva Boba i Patrika da mu budu braća. Moguće je da se rastala od svog supruga Jeffa jer se njega nikad ne vidi, a i Kalamarko govori o njemu o perfektu. Možda je mrtav ili su se razveli. Ipak, u jednom stripu "Hura za tate!" on i Kalamarko sudjeluju na nekom natjecanju, te se tu vidi da je on sličan Kalamarku po karakteru.

Baka Kraković, iako spomenuta u nekoliko ranijih epizoda, po prvi put se pojavljuje u epizodi "Prijateljski paprikaš".Jako se naljutila na Kalamarka jer je uzeo njezin tajni recept te ga je izudarala i doslovno uništila. Vrlo je opaka i okrutna, te hoda sa štakama. Druga Kalamarkova baka i djedovi nikad nisu spomenuti.

### Rođaci

Kalamarko ima samo jednog rođaka: plavokosu hobotnicu koja se nakratko pojavila u epizodi "Stanko S. Skockani". Kliještić ga nije zaposlio, a jedina njegova rečenica je bila "Kako god", inače poznati Kalamarkov citat.

### Preci

Najstariji Kalamarkov predak je Kalamarkus Rex. To je stvorenje koje ima Kalamarkovo lice i tijelo dinosaura. Pojavljuje se samo u drugom filmu i nema neku važniju ulogu.

Sljedeći poznati predak je Kalamar koji je živio u prapovijesno doba. Imao je smeđu bradu i potrganu halju tigrastog uzorka. Kalamar je volio slikanje kao i njegov potomak Kalamarko. Nije se baš brinuo oko Spužvoslava ili Patara, ali ga je jako nervirao Spužvoslavov ljubimac, prapovijesni Slavko, koji je bio jako velik.

U vrijeme srednjeg vijeka živio je Kalamilko. Kalamilko je bio svirač na dvoru Kralja Kliještića, ali je bio smješten u zatvor jer nije bio dobar u tome. Spužva Bob i Patrik su putovali kroz vrijeme te su ga oslobodili. Otišli su na Kliještićev dvor i otpjevali pjesmu "Naš kralj je loš" u kojoj su se rugali kralju. Kliještić je naredio da svoj trojici odrube glave na giljotini, ali zaustavila ga je princeza Koraljka. Trojka je otišla na dvor lorda Planktonamora i pobijedila ga je. Važno je i napomenuti da je Kalamilko volio Spužva Boba i Patrika, za razliku od Kalamarka.

U doba Divljeg Zapada u Bikini dolini, koja se tada zvala Jednooka jaruga, živio je Hopalong Kraković. Hopalong je radio za Kliještićevog pretka i bojao se Jednookog Planktona, ali na kraju je on bio poražen.

## Odnosi

### Spužva Bob Skockani

Iako se na prvu odnos Spužva Boba i Kalamarka čini vrlo jednostavan, to baš i nije tako. U većini epizoda Spužva Bob je uvijek vedar i ljubazan prema Kalamarku te ga smatra drugim najboljim prijateljem, a Kalamarku Spužva Bob ide na živce te mu uvijek nekako uništi dan. Ipak, ponekad to i nije tako. Kalamarko u nekim slučajevima zna biti ljubazan prema Spužva Bobu, iako ga u većini slučajeva baš i ne voli.
U epizodi *"*Istina ili kocka*"* se pokazuje njihova prošlost. Kalamarko je nekoć davno živio mirnim i sretnim životom u Ulici ljuštura, iako mu je Patrik bio prvi susjed. Spužva Bob je u blizini zajedno s turističkom agenticom tražio kuću, ali je nije našao. No u tom času s površine mora pao je ananas na Kalamarkov vrt i to je postala Spužva Bobova kuća. Ipak, u nekim epizodama se čini da Spužva Bob i nije najgori lik prema Kalamarku, kao u epizodi "Zabrana pristupa" gdje je utvrdio da je Patrik još gori. Spužva Bob je uvijek dobar prema Kalamarku, iako je u epizodi "Spužva Bobe, otpušten si" potvrdio da zna kako ga Kalamarko mrzi.
Spužva Bob je jako rijetko ljut na Kalamarka ili se prema njemu ponaša loše, što je malo ironično. U epizodi "Zaposlenik mjeseca" ga je htio onemogućiti na sve načine da osvoji nagradu. Također je bio vrlo oštar prema njemu u epizodi "Dah novog Kalamarka" kad je on postao vedar i optimističan kao Spužva Bob. Kalamarko, s druge strane, ne voli Spužva Boba, ali je ponekad ljubazan i dobar prema njemu, te je gori prema Patriku. Evo popisa epizoda gdje je Kalamarko bio dobar prema Spužva Bobu:

* **"Zli morski susjedi"** - u toj epizodi je posvađao Spužva Boba i Patrika, ali je bio dobar prema Spužva Bobu nakon što mu je on izliječio leđa.

* **"Dostava pizze"** - Kalamarko je u toj epizodi spasio Spužva Boba od udara kamiona. Također, kad je Spužva Bob bio tužan zbog oholog i zlobnog kupca, Kalamarko mu je odnio pizzu i svom silom ju je bacio prema njemu te ga pogodio u glavu. Razveselio je Spužva Boba rekavši da je "pojeo cijelu pizzu u jednom zalogaju i da nije popio piće".

* **"SB-129"** - nakon što je bio u prošlosti i budućnosti, Kalamarko se razveselio Spužva Bobu i Patriku kad se vratio u sadašnjost i priznao da su mu nedostajali. Ipak, ubrzo se iznervirao jer je on izumio lov na meduze.

* **"Umirući za pitu"** - u toj epizodi Kalamarko je mislio da Spužva Bob umire te mu je htio pružiti najbolji dan ikad.

* **"Kalamarkov bend"** - Kalamarko je plesao na Spužva Bobovu pjesmu.

* **"Božić tko?"** - u početku, Kalamarko se smijao Spužva Bobu i naslađivao jer nije došao Djed Mraz u kojeg su svi građani vjerovali. Spužva Bob je bio jako tužan, ali je ipak dao Kalamarku poklon - novi klarinet. Tad se Kalamarko prerušio u Djeda Mraza i dao poklone svim građanima Bikini doline te vratio božićni duh - a pravi Djed Mraz koji je bio u gužvi mu je zahvalio na pomoći.

* **"Noćna smjena"** - Kalamarko je mislio da će umrijeti pa je priznao da je uvijek volio Spužva Boba, no naljutio se kad mu je Spužva Bob rekao da je koristio njegov klarinet da odčepi svoj wc.

* **"Kutija za idiote"** - na početku epizode Kalamarko je čuo razne zvukove iz kutije pa se zabrinuo za Spužva Boba i Patrika.

* **"Imaš ča sitnog?"** - Kalamarko je bio zahvalan jer ga je Spužva Bob primio u svoju kuću i brinuo se o njemu.

* **"Kalamirko se vraća"** - rekao je Spužva Bobu da mu ne može dovoljno zahvaliti zbog toga koliko se potrudio da njegov rival Kalamirko Fensijević stvarno povjeruje da je on vlasnik Rakove poslastice te da je to restoran s pet zvjezdica.

* **"Ponovo rođeni Kliještić"** - Kalamarko se jako naljutio na g. Kliještića koji je, kako ne bi bankrotirao, prodao Spužva Boba Letećem Nizozemcu za 62 centa, te je rekao da bi se trebao sramiti. G. Kliještić se nakon toga pokajao i poželio Spužva Boba natrag.

* **"Kamperska epizoda"** - nakon što je privukao morskog medvjeda koji ga je više puta napao, Kalamarko se pridružio Spužva Bobu i Patriku u zaštitnom krugu te mu zahvalio jer su mu spasili život.

* **"Spužva Bob susreće stranca"** - Kalamarko je upozorio Spužva Boba da će mu se Davitelj Tužibaba pokušati osvetiti jer ga je predao policiji. Kasnije je bio sretan jer je bio na zabavi zajedno sa Spužva Bobom i drugim građanima Bikini doline.

* **"Hvataljka"** - nakon što je postao ovisan o hvataljci, pitao je Spužva Boba da mu pomogne da jednom pobijedi te mu se zahvalio nakon toga.

* **"Smješkani"** - pošto se puno smijao njegovoj šali, Kalamarko mu je rekao da se nikad neće moći smijati. Ipak, kasnije se pokajao i rekao mu da je sve bila šala.

* **"Bunar želja"** - ispričao se jer je stajao na Spužva Bobovoj nozi.

* **"Najbolji dan ikad"** - pozvao je Spužva Boba na svoj koncert.

* **"Dah novog Kalamarka"** - nakon strujnog udara, postao je dobar prema Spužva Bobu i Patriku.

* **"Nenormalan"** - nakon što je Spužva Bob postao "normalan", Kalamarko se družio s njim i pozvao ga u svoju kuću na čaj.

* **"Kolege iz škole brodarenja"** - molio ga je za pomoć oko ispita jer nije mogao držati olovku te je priznao da su sad 'razredni kolege' (iako samo zato da prođe ispit).

* **"Održavajte Bikini dolinu prekrasnom"** - kad je Spužva Bob maknuo svo smeće, Kalamarko je rekao da ga sad manje mrzi. Također mu je zahvalio jer je uništio Kalamirkov kip, zbog čega je on dobio kaznu.

* **"Čarobni tiki snovi"** - zahvalio Spužva Bobu i Patriku jer su stvorili Čarobni tiki otok, te je čak plesao s njima.

* **"Rak-dogovi"** - surađivali su kako bi vratili rakburgere na jelovnik.

* **"Kalamarko u Zemlji klarineta"** - pomogao je Spužva Bobu oko suđa i veselo radio, vjerojatno jer je slušao Šaškovu muziku.

* **"Vulkan Bikini doline"** - priznao je da je zahvalan na životu i da vidi Spužva Boba kao prijatelja prije nego je pao u vulkan. Srećom, Spužva Bob ga je spasio.

* **"Velika sestra Sara"** - obojica su smatrali da nije lijepo od Sare što je uništila Kalamarkovu kuću, te su smatrali da su Patrik i Sara pretjerali.

* **"Zabrana pristupa"** - nakon što je danima trpio Patrika, napokon je puknuo i maknuo Spužva Boba s dokumenta za zabranu pristupa, te stavio Patrika.

* **"Budalaš za demoliranje"** - zahvalio mu je jer mu je iskopao sve mrkve iz vrta.

* **"Spužva Bobe, otpušten si"** - spasio Spužva Boba od četiri vlasnika restorana prerušen kao rakburger ubojica i doveo ga natrag u Rakovu poslasticu.

* **"Lignja plus jedan"** - na kraju epizode je pozvao Spužva Boba da ide s njim na svečano otvorenje galerije Difterije.

* **"Dva palca dolje"** - prvo je htio pomoći ozlijeđenom Spužva Bobu, a zatim je bio tužan kad je on morao otići kući.

* **"Zbogom, Rakova poslastice"** - pomogao je Spužva Bobu da opet vrate sve na staro.

### Eugen Kliještić

Za razliku od njegovog dobrog odnosa sa Spužva Bobom, Kalamarko i Kliještić baš i nemaju tako dobar odnos. Ponekad se udruže zbog nekog cilja, ali uglavnom se svađaju. Razlog sukoba su pohlepa g. Kliještića i Kalamarkova lijenost. Međutim, Kalamarko i Kliještić imaju dugu zajedničku povijest: Kalamarko je bio jedan od prvih zaposlenika Rakove poslastice, u kojoj radi već skoro dva desetljeća. Za razliku od Spužva Boba, Kalamarko je svjestan da je Kliještić pohlepan i škrt te da misli samo na sebe, ali poštuje njegov autoritet i moć. Kliještić ima nisko mišljenje o Kalamarku, ali ga ponekad smatra vrijednim članom Poslastice.

Njihovi prijateljski odnosi nisu prečesti, ali su imali bolji odnos dok Spužva Bob nije došao u restoran, jer Spužva Bobove velike sposobnosti još više ističu Kalamarkove mane. U prvoj epizodi, "Tražimo kuhara", ni jedan ni drugi u početku nisu htjeli dati posao Spužva Bobu, ali mu je Kliještić dao posao nakon što je Spužva Bob spasio njega i Kalamarka od plove gladnih inćuna. Također, ni jedan ni drugi nisu podržavali Spužva Bobovu ideju o lijepim rakburgerima u epizodi "Rakburger ludilo". Surađivali su i u filmovima, pogotovo u drugom filmu "Spužva izvan vode". Obojica imaju i slično mišljenje o Spužva Bobu.

Njihovi neprijateljski odnosi nisu česti. Ipak, u većini epizoda se samo usputno zadirkuju, dok su u nekim epizodama skoro pa neprijatelji. Prvi veći sukob je bio u epizodi "Kalamarko štrajka", kad je on štrajkao jer Kliještić nije htio isplatiti plaću. U epizodi "Kliještić borg" je Kalamarko mučio Kliještića zajedno sa Spužva Bobom vjerujući da je zli robot. U epizodi "Imaš ča sitnog?" ga je Kliještić otpustio jer je mislio da mu je on ukrao lipu. Također, naljutio se na njega kad je prodao Spužva Boba za 62 centa u epizodi "Ponovo rođeni Kliještić". U epizodi "Prijateljski paprikaš" su zaista bili neprijatelji jer je Kalamarko otišao raditi za Planktona, zbog čega je popularnost Prijateljske kantice naglo porasla. Također, u epizodi "Nestao sa scene" je Kliještić htio ubiti Kalamarka kako bi mogao zaraditi na njegovim slikama.

### Patrik Zvijezda

Kalamarko uglavnom ne voli Patrika jer je vrlo glup i ništa ne radi, te ga prezire. Također ga ne voli jer se druži sa Spužva Bobom, a njih dvojica mu često unište dan. Patrik, pak, uglavnom smatra Kalamarka za prijatelja i voli ga, što njega često živcira.

Ipak, i Patrik je ponekad grub prema Kalamarku. U epizodi "Bunar želja" su se počeli gurati i skoro su se potukli, a u epizodi "Zabrana pristupa" Kalamarko uviđa da je Patrik mnogo naporniji od Spužva Boba, pa križa njegovo ime s dokumenta o zabrani pristupa i dodaje Patrikovo. Poznat je slučaj epizode "Crna limunada" gdje ga je konstantno plašio i doveo do ludila samo da dobije crnilo za sebe.

I Kalamarko je ponekad ljubazan prema Patriku, što se vidi u epizodama kao što je ona "Zli morski susjedi" iz prve sezone gdje ga je spasio od gušenja. Drugi primjeri su epizoda „SB-129" gdje je bio sretan što ih vidi nakon što je cijeli dan putovao vremeplovom, ili epizoda „Božić tko" gdje mu je prodao sat samo da ga oraspoloži. Iako je toga manje u novim sezonama, gdje se više ističu negativne osobine likova, Kalamarko je opet ponekad ljubazan prema Patriku, npr. u epizodi "Kalamarkova škola za odrasle" gdje ga je poučavao kako da bude odrastao.

### Šime Josip Plankton

Plankton i Kalamarko se ne susreću često, uglavnom zato jer Planktona ne zanima Kalamarko, a Kalamarka ne zanima tajna formula. Kada se sretnu, uglavnom se ne vole. Kalamarko je bio vrlo ljut na Planktona u epizodi "Zaleđene face" jer se skoro smrznuo zbog njega zajedno sa Spužva Bobom i cijelom ekipom. Šime i Kalamarko su većinom neprijatelji.

Međutim, u epizodi Slatko-kisela lignja to se promijenilo. Kalamarko je bio ljut na g. Kliještića jer je vrijeđao njegovo sviranje klarineta, a Plankton je odlučio iskoristiti njegov bijes. Nije mu se uspio približiti jer bi ga Kalamarko uvijek otjerao, no na kraju mu je Spužva Bob savjetovao da priča s njim o njegovoj glazbi. Nakon toga Plankton se počeo praviti da uživa u Kalamarkovom sviranju klarineta, pljeskao mu je po cijelom gradu i pjevao uz njega, iako je potajno nosio čepiće za uši kako ne bi slušao katastrofalno Kalamarkovo sviranje. Kad ga je pitao o tajnoj formuli, Kalamarko mu je rekao da on radi na blagajni i da ne zna što je u rakburgeru. Iako je u nekoliko epizoda Kalamarko kuhao rakburger (kao u epizodama "Morski tim superzlikovaca" ili "Kompa mjehurić"), moguće je da Kliještić stvarno nije rekao Kalamarku tajnu formulu. Na kraju je Plankton poludio i oteo mu klarinet te pobjegao s njim u ulicu dalje, gdje ga je zaustavila policija te su ga uhitili jer su primili mnogo pritužbi o lošem sviranju, a on je bio jedini koji drži glazbalo. Tako da od tog pokušaja opet nije bilo ništa.  Također, u epizodi "Prijateljski paprikaš" Kalamarko je postao glavni kuhar u Prijateljskoj kantici i podigao joj popularnost svojim paprikašem.

### Luna Frnjau

Kalamarko i Luna uglavnom imaju dobar odnos. U epizodi "Teksas" Kalamarko je želio da Luna ostane u Bikini dolini. Zajedno su surađivali u filmu i u epizodama poput "Imitacijsko ludilo" i "Što se dogodilo Spužva Bobu?". Doduše, u toj epizodi se naljutila na njega jer joj je razbio spužvotragač kako ne bi uspjeli naći Spužva Boba.

S druge strane, u epizodi "Lignjoobrana" se jako naljutila na njega jer je njezina karate učenja koristio da bi se osvetio golemom muškarcu za kojeg je mislio da je kradljivac povrća. Također, u epizodi "Športovi" se suprostavila Kalamarku (tada Kralj športa) kako bi spasila živote Spužva Boba i Patrika.

### Slavko

Kalamarko i puž Slavko imaju složen odnos. S obzirom na to da je Slavko Spužva Bobov ljubimac, a Kalamarko ne voli Spužva Boba, samim time ne voli ni Slavka. U epizodi "Kad sam bio Slavko" je obećao čuvati ga, ali nije, te je Slavko zamalo umro zbog toga. U epizodi "Velika utrka puževa" se natjecao protiv Kalamarkove čistokrvne pužice Ružice, s kojom se na kraju pomirio na užas Kalamarka koji je izgubio. U epizodi "Brbljajući Slavko" su bili u velikom sukobu jer je Kalamarko koristio njega da se Spužva Bob odseli. Za kaznu Slavko mu je zabio u usta walkie-talkie koji je ispuštao pužje zvukove zbog čega su ga u parku napali crvi.

Ipak, ponekad imaju i bolji odnos. Na kraju epizode "Kad sam bio Slavko" Kalamarko se ipak bio zabrinuo za njega. Jednom je Slavko govorio kako Spužva Bob zna biti naporan, a Kalamarko je odvratio: "Pričaj mi o tome". U epizodi "Jesi li sada sretan?" je bio zabrinut za Kalamarka, kao i Spužva Bob. U epizodi "Osjećaj tonjenja" je pretraživao Spužva Bobovu kuću i ljubazno je pozdravio Slavka.

### Silvija

U epizodi "Voli tu lignju", koja je i jedina kad se susreću, Silvija dolazi u Rakovu poslasticu i Kalamarko se odmah zaljubi u nju. Nažalost, nije dugo bio na spoju, pa mu treba Spužva Bobova pomoć. Spužva Bob rado glumi njegovu djevojku, ali ubrzo ga iznervira te se Kalamarko izdere na njega, ne znajući da ga Silvija gleda. Mislio je da ga neće htjeti jer je mrzovoljan, ali Silviji se svidjelo što se zna boriti za sebe te su zajedno otišli. Nakon toga nije poznato što se s njima dogodilo.

### Kalamirko Kraković

Kalamirko Kraković je Kalamarkov najveći rival. Još od srednje škole oni su suparnici; Kalamirko je bogat, uspješan i dobar umjetnik, te je uspio u svemu u čemu Kalamarko nije. Više puta ga izaziva i ruga mu se. U dvije prilike Kalamarko je uspio biti bolji od njega, a u drugim prilikama ga Kalamirko pobijedi. Njih dvojica se mrze i učinit će sve da dokažu da su bolji od onog drugog.

### Jastog Lovro

Kalamarko i jastog Lovro se baš i ne susreću često. U epizodi "Lignja plus jedan" bili su prijatelji dok Kalamarko nije počeo zezati Lovru zbog pijenja proteinskih šejkova. Lovro je zatim udario Kalamarka i otišao.

## Citati

* **Svatko je kritičar.**

* **Volim ti uništiti snove, Spužva Bob. Oni se ne smiju s tobom, oni se smiju *tebi*.** - epizoda "Bakine puse".

* **Ovo nije posjet, samo sam došao po svoj usisavač. I prestani mi namještati jastuk!** - epizoda "Kalamarkov posjet".

* **Ja mrzim sve vas.** ("Karate udarci")

* **Ako bih imao kunu za svaki mozak koji nemaš, imao bih jednu kunu!** ("Zli morski susjedi")

* **Znao sam da nisam trebao ustajati iz kreveta danas.**

* **Halo! Moje ime je Kalamarko Kraković i moja kuća je puno više fensi nego kuća onog prevaranta!** ("Fensi kuća")

* **Oh, zašto svakih 11 minuta u mom životu moraju biti ispunjene tugom? Zašto?** ("Klub Spužva Bob")

* **Ne hvala. Ja imama život.**
* **Danas je nedjelja!** ("Dobri susjedi")

## Zanimljivosti

* U epizodi "Tražimo kuhara" Kalamarkova koža bila je tirkizna i svijetlija, dok je u kasnijim epizodama postala tamnija.

* Kalamarko je dešnjak, što se može vidjeti u nekim epizodama kao što je "Nepoznati umjetnik".

* Kad se Kalamarko smije, njegov nos se uvijek podiže i spušta.

* U jednoj epizodi se otkriva da je Kalamarko nekoć imao plavu kosu.

* Kalamarko često spava na poslu ili čita časopise o umjetnosti.

* Kalamarko je alergičan na morske bobice, puževe kad ih je više od 2 ili 3 i orahe

* U nekim epizodama Kalamarko može raditi odlične rakburgere, a u drugima ih radi loše. Moguće je da je u međuvremenu naučio.

* Kalamarko je ponekad viši od g. Kliještića, a ponekad su jednake visine.

* Kalamarkova najdraža hrana je sladoled.

* U seriji je više puta od strane Kalamarka bila spomenuta teorija evolucije. Jedan od primjera je početak epizode "Kuhar Bob".

### Lignja ili hobotnica?

U početcima mnogo fanova mislilo je da je Kalamarko lignja. Nije ni čudo: njegovo ime sadrži riječ "kalamar", što znači lignja, a na engleskom se zove "Squidward" a lignja se kaže "squid". Ipak, u mnogim intervjuima je rečeno da je on hobotnica. Umjesto osam krakova ima šest da bi ga bilo lakše za crtati i da ne bi izgledalo prenatrpano. Također, u nekim epizodama se spominje da je on hobotnica: "Predstava", "Slatko-kisela lignja", "Patrik-igra", "Slava i bogatstvo".

## Izvori

1. ↑ 1,0 1,1 "Mermaid Man and Barnacle Boy V". SpongeBob Squarepants. Nickelodeon. June 1, 2002. Television.
2. ↑ 2,0 2,1 "Help Wanted". SpongeBob Squarepants. Nickelodeon. May 1, 1999. Television.
3. ↑ "The Two Faces of Squidward". SpongeBob Squarepants. Nickelodeon. November 23, 2007.
4. ↑ 4,0 4,1 "Sleepy Time". SpongeBob Squarepants. Nickelodeon. January 17, 2000. Television.
5. ↑ "I ♥ Dancing". SpongeBob Squarepants. Nickelodeon. July 19, 2009. Television.
6. ↑ "Pizza Delivery". SpongeBob Squarepants. Nickelodeon. August 14, 1999. Television.
7. ↑ "Karen 2.0". SpongeBob Squarepants. Nickelodeon. April 13, 2012. Television.
8. ↑ "Chum Fricassee". SpongeBob Squarepants. Nickelodeon. October 21, 2012. Television.
9. ↑ "The Play's the Thing". SpongeBob Squarepants. Nickelodeon. March 26, 2010. Television.
10. ↑ 10,0 10,1 10,2 "Lost and Found". SpongeBob Squarepants. Nickelodeon. June 10, 2017. Television.
11. ↑ "Band Geeks". SpongeBob Squarepants. Nickelodeon. September 7, 2001. Television.
12. ↑ "Atlantis Squarepantis". SpongeBob Squarepants. Nickelodeon. November 12, 2007. Television.
13. ↑ "House Fancy". SpongeBob Squarepants. Nickelodeon. June 6, 2008. Television.
14. ↑ "The Great Snail Race". SpongeBob Squarepants. Nickelodeon. January 24, 2003. Television.
15. ↑ 15,0 15,1 "Stanley S. Squarepants". SpongeBob Squarepants. Nickelodeon. November 23, 2007. Television.
16. ↑ *"The SpongeBob Movie: Sponge Out of Water"*.
17. ↑ 17,0 17,1 "Ugh". SpongeBob Squarepants. Nickelodeon. March 5, 2004. Television.
18. ↑ 18,0 18,1 "Dunces and Dragons". SpongeBob Squarepants. Nickelodeon. February 20, 2006. Television.
19. ↑ 19,0 19,1 "Pest of the West". SpongeBob Squarepants. Nickelodeon. April 11, 2008. Television.
20. ↑ 20,0 20,1 "Original Fry Cook". SpongeBob Squarepants. Nickelodeon. July 30, 2007. Television.
21. ↑ "Frankendoodle". SpongeBob Squarepants. Nickelodeon. January 21, 2002. Television.
22. ↑ "Growth Spout". SpongeBob Squarepants. Nickelodeon. July 19, 2009. Television.
23. ↑ "Mermaid Pants". SpongeBob Squarepants. Nickelodeon. October 29, 2016. Television.
24. ↑ "Artist Unknown". SpongeBob Squarepants. Nickelodeon. September 21, 2001. Television.
25. ↑ "Little Yellow Book". SpongeBob Squarepants. Nickelodeon. March 2, 2013. Television.
26. ↑ "Hello Bikini Bottom!" SpongeBob Squarepants. Nickelodeon. October 8, 2012. Television.
27. ↑ "Smoothe Jazz at Bikini Bottom". SpongeBob Squarepants. Nickelodeon. September 30, 2011. Television.
28. ↑ "Not Normal". SpongeBob Squarepants. Nickelodeon. March 4, 2008. Television.
29. ↑ "Squilliam Returns". SpongeBob Squarepants. Nickelodeon. March 15, 2002. Television.
30. ↑ "Krab Borg". SpongeBob Squarepants. Nickelodeon. March 29, 2002. Television.
31. ↑ "Boating Buddies". SpongeBob Squarepants. Nickelodeon. August 7, 2008. Television.
32. ↑ "Truth or Square". SpongeBob Squarepants. Nickelodeon. November 6, 2009. Television.
33. ↑ "Opposite Day". SpongeBob Squarepants. Nickelodeon. September 11, 1999. Television.
34. ↑ "Squidville". SpongeBob Squarepants. Nickelodeon. March 6, 2001. Television.
35. ↑ 35,0 35,1 "Unreal Estate". SpongeBob Squarepants. Nickelodeon. June 3, 2017. Television.
36. ↑ Spužva Bob 2: Spužva izvan vode
37. ↑ "SB-129". SpongeBob Squarepants. Nickelodeon. December 31, 1999. Television.
38. ↑ Na kalendaru koji je viđen u dalekoj budućnosti pisalo je "6. ožujka 3017.", a stotinu godina ranije je 6. ožujka 2017.
39. ↑ Spužva Bob Skockani (film)
40. ↑ "Selling Out". SpongeBob Squarepants. Nickelodeon. September 23, 2005. Television.
41. ↑ "SpongeBob Longpants". SpongeBob Squarepants. Nickelodeon. February 15, 2016. Television.
42. ↑ "Super Evil Aquatic Villain Team Up is Go!" SpongeBob Squarepants. Nickelodeon. October 14, 2012. Television.
43. ↑ "Chatterbox Gary". SpongeBob Squarepants. Nickelodeon. February 12, 2018. Television.
44. ↑ "Bottle Burglars". SpongeBob Squarepants. April 13, 2018. Television.
45. ↑ "Sweet and Sour Squid". SpongeBob Squarepants. Nickelodeon. July 20, 2011. Television.
46. ↑ "Love That Squid". SpongeBob Squarepants. Nickelodeon. February 12, 2011. Television.
47. ↑ "Restraining SpongeBob". SpongeBob Squarepants. Nickelodeon. April 2, 2012. Television.
48. ↑ "Sanctuary!" SpongeBob Squarepants. Nickelodeon. October 16, 2015.
49. ↑ "Feral Friends". SpongeBob Squarepants. Nickelodeon. October 7, 2017. Television.

Sporedni: **Gusar Zakrpa • Papiga Pero • Čovjek Sirena • Dječak Školjka • Jastog Lovro • Kalamirko Fensijević • Leteći Nizozemac • Kralj Neptun • Grga Grgeč**
Pozadinski:: **Stari Jure • Suzana Ribić • Franjo • Branko Brancin • Hrvoje • Frane • itd.**
Popisi: **Glavni • Sporedni •Pozadinski • Obitelji • Ostali**

Glavni zaposlenici: **Spužva Bob Skockani • **Kalamarko Kraković****
Sporedni zaposlenici: **Jole • Patrik Zvijezda • Luna Frnjau • Koraljka Kliještić • Slavko • Karlo • Stanko S. Skockani • Ne Spužva Bob • Gospođa Pufnić • Frane • Šime Josip Plankton • Karla Plankton • Spužva Bot Čelični • ŠkraboBob • Patricija • Spužvatron • Spužva Bobovi klonovi • Lord Poltergeist • Mini Kalamarko • Demonska krafna • Meduzuljac Kalamarko • Meduzuljac Kliještić • Meduzuljac Patrik • Čovjek Sirena • Dječak Školjka**
Varijacije: **Rakova poslastica od 5 zvjezdica • Rakova tvornica • Muzej Rakova poslastica • Rakov mrak • Mazni rakić • Spužvina poslastica • Rakov toranj • Ledena poslastica • Tajna Rakova poslastica • Planktonova poslastica • Rakburgeri bake Plankton**
Predmeti: **Roštilj • Pržitelj krumpirića • Blagajna • Zamrzivač • Sudoper • DJ uređaj • Rakburger stvarčica • Televizija • Štipomatik • Rezač smeća • Uređaj za vremenski postotak • Aparat za sokove • Aparat za led • Rakofon**
Hrana: **Rakburger • Prženi koralji • Rak-krumpirići • Deluxe rakburger • Rakburgeri za hitne slučajeve • Rakburger u limenci • Dječji meni • Miniburger • Rak-dogovi • Divovski rakburger • Rak-pizza • Branka • Rakburger s meduzinim želeom • Zliburger • Lijepi rakburgeri • Motorburger • Spužvaburger • Izvršni tretman • Meduzuljasti rakburger • Rakova juha • Otmjeni rakburger • Rakove splačine • Plačući Ivica • Tucet plačućih krava s farme • Dvostruko-trostruki šefovski deluxe • Kečap • Senf • Rakov kečap • Majoneza • Kečap od algi • Morski krumpirići • Tajni rakburger • Dugburger • Stari rakburger • Najveći ultra rakburger kraljevske veličine • Trostruki najveći rakburger • Kalamarkov rakburger • Rakburger od peciva • Trostruki rakburger s pet kuglica sladoleda • Plankburger • Ljuti umak • Salata • Rajčica • Luk • Sir • Krastavci • Maslac • Peciva • Mast • Reliš • Milkšejk • Rakburger bomba • Škraboburger**
Reklame: **Reklama Rakove poslastice • Reklama Rakove poslastice (stara) • Reklama za dječji meni**
Vozila: **Rakburger kola • Mobilna Rakova poslastica**

Ostalo: **Kalamarkovo radno mjesto • Trezor rakburgera • Izgubljeno-nađeno • Rakova dostava • Službena kapa Rakove poslastice • Promocija Rakove poslastice • Set za igru Rakove poslastice • Mini set za igru Rakove poslastice • Ugovor o radu za zaposlenike Rakove poslastice • Knjiga pravila Rakove poslastice • Rakofrend • Knjiga za zaposlenike • Memorijalni bunar želja Eugena Kliještića • Otok začina • Štand s posuđem • Soba za nadgledanje • Rakov bazen • Talent show Rakove poslastice • Pojas za natjecanje u jedenju • Drajvin Rakove poslastice • Tajni laboratorij Eugena Kliještića • Nema povrata znak • Zona bez jazza znak**